Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17556

a) Szabvány és ajánlott eljárás, melyet az Egyezmény rendelkezése szerint a Tanács fogad el. Ezek meghatározása a következő: Szabvány (standard): A szabvány fizikai jellemzőre, kialakításra, anyagra, teljesítményre, személyzetre, vagy eljárásra vonatkozó bármely követelmény, amelynek egységes alkalmazása szükséges a nemzetközi légi-közlekedés biztonsága, vagy menetrendszerűsége érdekében és amelyet a szerződő állam az Egyezmény értelmében betart; ha nem tartható be, akkor a 38. cikkely értelmében erről a Tanácsot köteles értesíteni. Ajánlott eljárás (recommended practice): bármely fizikai jellemzőre, kialakításra, anyagra, teljesítményre, személyzetre vagy eljárásra vonatkozó olyan előírás, amely egységes alkalmazása a nemzetközi légi-közlekedés biztonsága, menetrendszerűsége, vagy hatékonysága szempontjából kívánatos és amely alkalmazására a szerződő állam az Egyezmény értelmében törekszik.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes